Burry Stander-saak weer uitgestel | Maroela Media
Njabulo Nyawose, die taxibestuurder, se vorige verhoor is op 27 Februarie ook uitgestel omdat een van die staat se kenners nie die verhoor kon bywoon nie.
"Die prokureur wat Nyawose verteenwoordig het 'n kollega na die hof gestuur om die boodskap oor te dra dat hy siek is en nie die hofverrigtinge kan bywoon nie," het Natasha Ramkisson-Kara, 'n woordvoerder van KwaZulu-Natal se Nasionale Vervolginggesag, gesê.
Die verhoor is tot 28 Mei uitgestel. Nyawose is tans op 'n waarskuwing vrygelaat.
Nyawose het Stander na bewering op 3 Januarie tydens 'n oefenrit by Shelley Beach doodgery.
In 2011 het Stander die eerste Suid-Afrikaner geword om die Cape Epic in die Wes-Kaap saam met mede-fietsryer, Christoph Sauser van Switserland, te wen. Die paar het hul titel in 2012 verdedig. Stander se vrou, Cherise Stander, het in 2014 die vroue-afdeling van die Argus-fietsrytoer gewen.